**Az Állatorvostudományi Egyetem Állatorvostudományi Doktori Iskolájának minőségbiztosítási terve**

1. **Az Állatorvostudományi Doktori Iskola (ÁODI)**

* 1. **Küldetésnyilatkozata**

A ÁODI az Állatorvostudományi Egyetem szervezetébe integrált felsőoktatási intézmények adta lehetőségek keretei között hozzájárul a több mint 200 éves állatorvos-tudomány nemzetközileg magasra értékelt színvonalának fenntartásához, és további emeléséhez.  Feladata, hogy a tudomány iránt egyértelműen elhivatott, fiatal diplomás szakemberek közül a legjobbak számára lehetőséget biztosítson tudományos életpályájuk elindításához.

Az Állatorvostudományi Egyetem történelmi hagyományait követve az **ÁODI küldetése a fenntartható mezőgazdasági termelésben, a biztonságos élelmiszer-előállításban és az állatorvosi és határterületi tudományok művelésében hazai és nemzetközi szinten kiváló,a tudásalapú társadalom és a környezet védelme követelményeinek megfelelni képes vezető oktatók és kutatók jövő generációjának képzése.**

* 1. **Minőségpolitikája**

Az ÁODI vezetése kinyilvánítja a doktorképzés színvonalának, minőségének folyamatos javítása iránti elkötelezettségét.

Az Egyetemmel szoros együttműködésben olyan feltételeket teremt, biztosít és fejleszt, amelyek

* szavatolják a jogkövető magatartás és a szakszerűség érvényesülését,
* figyelembe veszi a hazai és külhoni társ- és határterületi tudományokban működő doktori iskolák szakmai normáit, és
* az érdekeltek (hallgatók, doktorjelöltek, oktatók, külső partner szervezetek, állami és tudományos szervezetek, és akkreditáló intézmény) megelégedését elnyerő figyelmes, pontos, időbeni munkavégzést tesz lehetővé.

1. **A működés minőségére vonatkozó célok**
* Az ÁODI működése és feladatainak teljesítése során a vonatkozó jogszabályok  maradéktalan betartása,ideértve az egyetemi szabályokat, különös tekintettel a Doktori és Habilitációs Szabályzatra (DHSZ)
* A Doktori Iskola Működési és Ügyrendi Szabályzata (továbbiakban: DISZ) szerinti működés/ működtetés.
* Az akkreditációs követelményrendszer és minőségértékelési szempontok megvalósításának nyomon követése a folyamatos javítása.
* A PhD-hallgatók és az ÁODI működésében közreműködő partnerek megelégedettségének kivívása és megtartása.
* A nemzetközi és hazai tudományos életbe való részvétel elősegítése a doktoranduszok számára. Ennek részeként külföldi hallgatok fogadása rész-, vagy teljes időszaki képzésre.
* Olyan felvételi rendszer működtetése, amely elősegíti, hogy olyan jelentkezők kerüljenek felvételre, akikről vélelmezhető, hogy tudományos kutatókká, egyetemi oktatókká vagy a szakmai közélet vezetőivé válnak a jövőben.

1. **A minőségre vonatkozó célok elérésének eszközrendszere**

A fenti célok elérésének érdekében az ÁODI belső minőségbiztosítási rendszert hoz létre és működtet. Ennek vezetője és irányítója az ÁODI mindenkori vezetője. Az ÁODI belső minőségbiztosítási rendszer főbb elemei a következők:

* Az ÁODI működésére, és annak minőségével szemben támasztott elvárásokra vonatkozó jogszabályi előírások és ezek érvényesülésének rendszeres figyelése, a jogszabályi környezet változásait követő belső szabályozás.
* A DISZ-nek megfelelő működés rendszeres figyelése, a szabályzat és mellékletei, illetve az űrlapok és tájékoztató dokumentumok szükség szerinti felülvizsgálata és frissítése.
* A  minőség célnak megfelelő jelöltek felvételére[[1]](http://phd2.univet.hu/Jogszabalyok/DISz-3M-Minoseg.htm#_edn1) alkalmas felvételi eljárás kidolgozása és alkalmazása
* Jól meghatározott, egyértelműen megfogalmazott elvárások a képzés és a doktori eljárás lefolytatása során, különös tekintettel a folyamatos, időarányosan megfelelő tanulmányi és kutatási munka biztosítására, a nem megfelelőség idejében való felismerésére, és a kutatási eredmények publikálására.
* A témavezetők kötelme, hogy minden szemeszter végén értékeljék hallgatójuk előmenetelét. Nyilatkozniuk kell a doktorandusz munkájának esetleges nem megfeleléséről[[2]](http://phd2.univet.hu/Jogszabalyok/DISz-3M-Minoseg.htm%22%20%5Cl%20%22_edn2%22%20%5Co%20%22).
* A doktori eljárás megkezdésének feltétele a publikációs megfelelőség.[[3]](http://phd2.univet.hu/Jogszabalyok/DISz-3M-Minoseg.htm%22%20%5Cl%20%22_edn3%22%20%5Co%20%22)
* A kommunikáció minőségét és a hatékonyságot szolgálja az ÁODI honlapja, mely az általános tájékoztatáson túl a hallgatók /a témavezetők és az  ÁODI titkársága közötti kapcsolatot is biztosítja. Ennek egyik legfontosabb pillére a jól megszerkesztett űrlapok/formanyomtatványok használata, ami egyben dokumentációs bizonylatként is szerepel a viták minimalizálása, a hibák idejében való felismerése és korrekciója érdekében.
* A hallgatói megelégedettség szokásos kérdőíves vizsgálata, amelyet a DIT értékeli s szükség esetén megteszi a szükséges intézkedéseket.
* Az iskolavezető személyesen rendszeresen felkeresi a képzési helyeket. Ellenőrzi a képzési/kutatási feltételek meglétét, ezzel is segítve a képzés céljainak megfelelő működést.
* A minőséget szolgálják az ÁODI munkautasításai is.

1. **Dokumentáció**

Az ÁODI minőségbiztosítási aktivitásának rendszerszerű alkalmazásához tartozik a dokumentumok kezelése és archiválása. Minőségügyi dokumentumnak tekintjük az ÁODI működtetése során keletkező elektronikus vagy papíralapú dokumentumokat. Ezek közül a jelentősebbek az alábbiak:

* a jelen dokumentum, mely tartalmazza a küldetés nyilatkozatot és a minőségpolitika megfogalmazását, továbbá az önértékelés,
* a DISZ,
* a az ÁODI honlapján található és onnan letölthető **D-**jelzésű tájékoztató űrlapok,
* az az ÁODI honlapján található és onnan letölthető **F**-jelzésű űrlapok,
* az anyakönyv,
* az akkreditációs eljárások eredményei,
* az alábbi ügyviteli munkautasítások,
* a felvétel folyamata
* az abszolutórium kiadása
* az előzetes (munkahelyi) vita,
* az értekezés benyújtásának feltételei
* a komplex vizsga és annak szabályozása
* az értekezés nyilvános vitája, eljárása
* archiválási utasítás

**[[1]](http://phd2.univet.hu/Jogszabalyok/DISz-3M-Minoseg.htm%22%20%5Cl%20%22_ednref1%22%20%5Co%20%22)** „Az **objektív megítélést** a felvételi vizsga rendje a következők szerint biztosítja:

1.       A referens és a bizottsági tagok kellő részletességgel áttekintik a beérkezett anyagokat a szóbeli meghallgatás időpontjáig.

·     A jelentkezési határidő lejártát követően a DIT minden tagja megkap minden pályázatot.

·     Az Iskolavezető minden egyes pályázathoz két **referens**t rendel a DIT tagjai közül.

2.       A szóbeli meghallgatás napján az ÁODI minden jelöltet meghallgat, aki az írásbeli számítástechnikai felmérés során elérte a maximális pontszám legalább 60%-át.

·     **Közvetlenül egy adott jelölt meghallgatása előtt**  az illetékes referensek **zárt ülés**en ismertetik véleményét a munkatervről: szakmai megalapozottság, módszertan, megvalósíthatóság, minőség, a témavezető eddigi teljesítménye alapján.  A referálást vita követi, majd a bizottság tagjai  **titkosan szavaznak**az alábbiak szerint:

·     **A jelölt meghallgatása (10 -15 perc)**után a bizottság tagjai újabb titkos szavazáson nyilvánítanak véleményt, melynek során maximum 30 pontot adhatnak a következők szerint:

|  |  |  |  |  |  |  |
| --- | --- | --- | --- | --- | --- | --- |
|  | **kritérium** |  | **al-kritérium** | **adható pont** | **minimum elérendő** | **%** |
| 1. | MS Word, MS Excel ismeretek |   |   | 10 | 6 | 60 |
| 2. | munkaterv (két bíráló átlag-pontszáma) | 1.1 | szakmai megalapozottság | 25 | 18 | 72 |
|   | 1.2 | módszertan illeszkedése | 4 | 2 | 50 |
|   | 1.3 | megvalósíthatóság szakmai / tárgyi / pénzügyi feltételei | 4 | 2 | 50 |
|   | 1.4 | témavezető minősítése korábbi témavezetői munkája alapján | 2 | 1 | 50 |
|   |   | *Összesen:* | ***45*** | ***29*** | **64** |
| 3. | meghallgatáskor | 2.1 | a jelölt jártassága a témában  | 30 | 22 | 73 |
|   |   | 2.2 | habitus ill. szubjektív benyomás | 5 | 3 | 60 |
|  |   |  | *Összesen:* | ***35*** | ***25*** | **71** |
|   |   |   | **Összesen:** | **80** | **54** | **68** |
| 4. | **"jutalom" pontok:2** |  |  | A végzést követő 3 éven |  |
|  |  |  | belül | túl |  |
|  | 4.1 | TDK munka (kari konferencia 3, OTDK 4) | 3 - 4 | 0 |   |
|   | 4.2 | diploma >4,51  | 3 | 0 |   |
|   | 4.3 | (Államilag elismert) angol felsőfok | 3 | 3 |   |
|   | 4.4. | publikációs teljesítmény**3** |  IF = 0,1-0,5 | első szerző | 0 | 2 (max. 4) |  |
|   |   |   | nem első szerző | 0 | 1 (max. 2) |  |
|   |   |   | IF > 0,5   | első szerző | 0 | 3 (max. 6) |  |
|   |   |   | nem első szerző  | 0 | 2 (max. 4) |  |
|   |   |   | Maximálisan figyelembe vehető jutalompontok száma: | 10 |   |   |

**1**: hatályos 2015.11.26-tól

**2**: jutalom pont adható azoknak, akik az 1-3 kritériumban legalább 68%-ot elértek (80-ból 54 pontot).

    Maximálisan 20 jutalom pont adható

**3**: akkor adható jutalom pont, ha a folyóirat lektorált, impakt faktoros és a közlemény papíralapú másolata, vagy  elektronikus verziója, illetve az elfogadásról szóló igazolás rendelkezésre áll.

\* \* \*

 A témavezető minden szemeszter végén – január és július 31-ig - az on-line témavezetői jelentés (TVJ) program szerint **értékeli a doktorandusz** teljesítményét. Ennek során tételesen nyilatkozik

1. a doktorképzés keretében folytatott tanulmányokról,
2. kutatási feladatok megtörténtéről, illetve azok elmaradásának okáról, a javasolt és/vagy megtörtént helyesbítő intézkedésről, valamint azok eredményéről;
3. a hallgató oktatási munkájáról.
4. összefoglalóan véleményezi a jelölt aktivitását, ideértve az adott félévben és a képzés alatt összesen gyűjtött kredit is;

„Ezen túlmenően a témavezető, társ-témavezető és a témabizottság tagjai legalább két alkalommal, a **4.** és a **6. szemeszter végén**, részletesen is áttekintik és értékelik a doktorandusz tanulmányi előmenetelét és kutatómunkáját. E beszámolók legalább a szervezeti egység / kutatóhely szintjén nyilvánosak. Céljuk annak ellenőrzése, hogy a doktorandusz teljesítette-e tanulmányi, illetve a munkatervben foglalt kutatatási kötelezettségeinek időarányos részét, továbbá ajánlásokkal szolgáljon a számára a munkája folytatásához.” Mindezen szempontokat szolgálja a komplex vizsga disszertációs része.

\* \* \*

A fokozatszerzési eljárásra jelentkezőnek meg kell felelnie a tudományág-specifikus szakmai-tudományos követelményeknek is, ami az értekezés alapjául szolgáló publikációs kötelezettséget jelenti:

legalább **kettő –**ebből egy elsőszerzős **–**referált, ³0,3 impakt faktorral rendelkező folyóiratban megjelent, vagy közlésre elfogadott angol nyelvű tudományos közlemény;

a szaknyelv alkotó művelése és a szakmai közvélemény tájékoztatása céljából legalább **egy** lektorált magyar nyelvű tudományos közleménynek a megjelentetése hazai folyóirat(ok)ban, ami lehet a fenti angol nyelvű közlemények anyagának a rövid másodközlése, vagy az értekezés tárgyában írott irodalmi összefoglaló közlemény. A magyar nyelvű közlésre ajánlott folyóirat a Magyar Állatorvosok Lapja.

Az értekezés alapjául szolgáló angol és magyar nyelvű közlemények összesített impakt faktorának el kell érnie a tanársegédként történő továbbfoglalkoztatáshoz az FKR-ben előírt szintet (klinikai és társadalomtudományi tanszékeken 1,0, a többi szervezeti egységben 2,0 impakt faktor/4 év).